Vasvra: Wat is jou liefdestaal? - Goeie Huishouding
Vasvra: Wat is jou liefdestaal?
Verbeter jou verhouding deur jou primêre liefdestaal te ontdek
Voel jy dikwels asof jou maat jou nie heeltemal verstaan nie? Het jy al ooit gewens jy kon sy (of haar) gedagtes lees om te weet wat hy wil hê selfs al sê hy niks nie? Word jou verhouding deur wankommunikasie vertroebel? Dit alles – en meer – kan opgelos word deur uit te werk op watter liefdestaal jy (en jou maat) reageer.
Want wanneer dit by die liefde kom, praat nie almal dieselfde taal nie. Trouens, volgens die bekende huweliksberader dr. Gary Chapman, skrywer van Vyf tale van die liefde: Die geheim van liefde vir ’n leeftyd (CUM), is daar výf liefdestale.
Die vyf tale is taamlik vanselfsprekend, maar hier is ’n kort beskrywing van wat elkeen beteken:
1. Woorde van bevestiging
Om toegeneentheid uit te druk deur gesproke liefderikheid, lof of waardering.
Optrede eerder as woorde word gebruik om liefde te toon en ontvang.
3. Die ontvangs van geskenke
Geskenke is simbolies van liefde en toegeneentheid.
Die uitdrukking van toegeneentheid met onverdeelde aandag.
5. Fisieke aanraking
Dit kan seks wees, of om hande vas te hou. Met hierdie liefdestaal voel die spreker toegeneentheid deur fisieke aanraking.
Miskien kan jy jou met meer as een van hierdie tale assosieer; miskien voel jy of jy jou moet almal kan assosieer. Maar wanneer jy regtig daaroor dink, het die meeste van ons een of twee van hierdie tale wat vir ons belangriker as die res is.
En om jou ware liefdestaal te ontdek kan jou help om jou fisieke en emosionele behoeftes beter te verstaan, wat dit weer vir ander mense – ook jou maat – makliker maak om dit óók te verstaan. Wil jy weet op watter liefdestaal jý reageer? Laai dr. Chapman se vraelys af of doen hierdie vinnige vasvra:
Bronne: www.5lovelanguages.com; www.playbuzz.com
6 goed oor jul verhouding wat jy nooit moet deel nie
15 tekens dat julle dalk verhoudingsberading nodig het
12 goed wat skadeliker vir jou verhouding is as verneukery
’n Wenk vir Valentynsdag wat jou tyd en geld sal spaar
Valentynsidees vir al die enkellopende vroue
Die berugte “dag van liefde” hoef nie ’n donker dag te wees as jy enkellopend of geskei is nie.